brystning
Store norske leksikon,Kunst og estetikk,Arkitektur og landskap,Bygningsdeler
Brystning er et vern om en terrasse eller balkong eller lignende. Den kan være hel eller gjennombrutt. Som oftest settes det inn en brystning der det er høydeforskjeller som gir fare for fallulykker, eller som visuell skjerming.
Innendørs brukes brystning også om den delen av ytterveggen som ligger mellom gulvet og vinduets underkant. Betegnelsen vindusbrystning benyttes også. Høyden på veggdelen kalles brystningshøyde.Brystning kan også være en tett, halvhøy og frittstående vegg som er forbundet med gulv eller underlag, går opp fra dette og avsluttes oventil i ulike høyder. Vanligvis er denne formen for brystning brukt i forbindelse med trapper, gjerne med høyde på om lag 90 cm. Begrepet kan også brukes om en form for kjøretrafikkvern eller gangvern. Les mer i Store norske leksikon brystning − maskinteknikk